সাউথগেট আরো জানিয়েছেন খেলোয়াড়রা দারুন হতাশ। কিন্তু এই তরুণ দলটিই ভবিষ্যতে ইংল্যান্ডের হয়ে অনেক কিছুই অর্জন করবে। দুই বছরের মধ্যে ইউরোপীয়ান চ্যাম্পিয়নশীপ দিয়ে তারা নতুন করে শুরু করতে চায়। ইংলিশ কোচ বলেন, ‘এই মুহূর্তে তাদের কি অনুভূতি তা নিয়ে কিছু বলা সত্যিই অসম্ভব। তবে আমরা যা অর্জন করেছি তা নিয়ে অবশ্যই আমাদের গর্বিত হওয়া উচিত। আমি মনে করি এর থেকে বেশী কিছু দেয়া কারো পক্ষেই সম্ভব ছিলনা। খেলোয়াড়রা বেশ পরিশ্রান্ত হয়ে পড়েছিল, তবে এটাই স্বাভাবিক। এখনো তাদের বয়স কম, শারিরিক ভাবে তারা এখনও পুরোপুরি পরিণত নয়। অন্যদিকে ক্রোয়েশিয়ার খেলোয়াড়রা বড় ম্যাচের আবহ বুঝে সেভাবেই খেলায় এগিয়েছে। বড় ম্যাচে অভিজ্ঞতাই একটি দলকে জয়ী হতে অনেক সহযোগিতা করে। এক্ষেত্রে তারা তাদের অভিজ্ঞতাকে কাজে লাগিয়েছে। গত কয়েক সপ্তাহের অভিজ্ঞতা তাদেরকে আরো বেশ শক্তিশালী করে তুলেছিল।’